Agtergrond: Die term ‘menopouse’ is afgelei van die Griekse woorde menos (maand) en pausis (onderbreking/pouse, einde) en is ’n direkte beskrywing van die psigologiese en fisiese gebeure in vroue waar menstruasie ophou voorkom. Dit is die tyd in ’n vrou se lewe wanneer die laaste menstruele bloeding ervaar word. Menopouse is nie ’n siekte per se nie, maar ’n toestand wat geassosieer word met hormonale veranderings waar estrogen afneem tot ’n vlak wat gesondheidsverwante probleme veroorsaak.